กูเกิล เอิร์ธ

กูเกิลเอิร์ธ (Google Earth) เป็นซอฟต์แวร์ที่พัฒนาโดยบริษัทกูเกิล สำหรับการใช้เครื่องคอมพิวเตอร์ส่วนบุคคล หรือในโทรศัพท์มือถือ ดูภาพถ่ายทางอากาศพร้อมทั้งแผนที่ เส้นทาง และผังเมืองซ้อนทับลงในแผนที่ รวมทั้งระบบจีไอเอสในรูปแบบ 3 มิติ
กูเกิลเอิร์ธใช้ข้อมูลจากภาพถ่ายทางอากาศของ U.S. public domain และ ภาพถ่ายดาวเทียมของคีย์โฮล มาดัดแปลงร่วมกับระบบแผนที่ของกูเกิล จากกูเกิลแมพ รวมทั้งการทำงานร่วมกับกูเกิลโลคอล เพื่อค้นหารายชื่อร้าน เช่น ร้านขายของ ธนาคาร และปั๊มน้ำมันในแผนที่ได้ โดยนำแผนที่มาซ้อนทับลงบนตำแหน่งที่ต้องการ ตำแหน่งที่ต้องการค้นหา สามารถหาได้จาก บ้านเลขที่ ลองจิจูด ละติจูด ทั้งยังทำงานผ่านรูปแบบภาษาของ KML (Keyhole Markup Language)
ภาพตึกจำลอง 3 มิติ ที่มีลักษณะเป็นสีเทาในกูเกิล เอิร์ธ ได้รับลิขสิทธิ์ส่วนหนึ่งมาจาก ซอฟต์แวร์ของ แซนบอร์น (Sanborn) ในชื่อ ซิตีเซ็ทส์ (CitySets) โดยรูปตึก 3 มิติในรูปแบบที่สมบูรณ์สามารถเรียกดูได้ผ่านทางซิตีเซ็ทส์
กูเกิล เอิร์ธ เวอร์ชัน 7.1 ทางกูเกิลทำภาษาออกมาทั้งหมด 45 ภาษา

**ความสามารถ**

**จำลองการบิน**
ใน กูเกิล เอิร์ธ เวอร์ชัน 4.2 ถูกเพิ่มไว้เป็นความสามรถที่ถูกซ่อนไว้ และ ถูกเปิดเผยในเวอร์ชัน 4.3 เป็นต้นมา โดยมีเครื่องบินให้เลือกเพียง 2 รุ่น คือ F-16 Fighting Falcon และ Cirrus SR-22 และมีสนามบินให้เลือกไม่มากนัก ในการควบคุมในโหมดนี้ สามารถเลือกใช้เมาส์ หรือ ใช้จอยสติ๊ก ก็ได้

**มุมมองถนน**
ถูกเปิดตัว ในวันที่ 25 พฤษภาคม พ.ศ. 2550 ด้วย 5 เมืองใหญ่ในสหรัฐ และในปัจจุบัน เมืองใหญ่ๆและเมืองที่เป็นเมืองสำคัญๆส่วนใหญ่ของโลก ได้ถูกเพิ่มเข้าไว้ในรูปแบบของ มุมมองถนน เรียบร้อยแล้ว กรุงเทพมหานคร เป็นเมืองแรกในเอเชียอาคเนย์ ที่มีการบันทึกสู่รูปแบบ มุมมองถนน กูเกิลได้เพิ่มมุมมองถนนให้กับ กูเกิล เอิร์ธ เวอร์ชัน 4.3 ในวันที่ 15 เมษายน พ.ศ. 2551 และ ถูกเพิ่มให้สมบูรณ์ ในเวอร์ชัน 6.0 ที่สามารถทำงานร่วมกับ ระบบ GPS ได้

**วิกิพีเดีย และ พาโนรามีโอ**
ในเดือนธันวาคม พ.ศ. 2549 กูเกิล เอิร์ธ ได้เพิ่มเลเยอร์ใหมีที่เรียกว่า "จีโอกราฟิกเว็บ" ที่มีการทำงานร่วมกับ วิกิพีเดีย(wikipedia) และ พาโนรามีโอ(panoramio) ในวันที่ 30 พฤษภาคม พ.ศ. 2550 กูเกิลได้ทำการประกาศว่า ได้เข้าซื้อกิจการของ พาโนรามีโอ และในเดือน มีนาคม พ.ศ. 2553 กูเกิล ได้ทำการลบ จีโอกราฟิกเว็บ และเพิ่ม พาโนรามีโอเข้ามาไว้เป็นส่วนหนึ่งของเลเยอร์หลักในกูเกิลเอิร์ธ

**ภาพประวัติศาสตร์**
ในเวอร์ชัน 5.0 ผู้ใช้สามารถเปิดแถบเวลา เพื่อนเลื่อนดูรูปถ่ายดาวเทียม ของสถานที่นั้นๆในช่วงเวลาที่ต่างกัน  แต่การทำงานนี้ขึ้นอยู่กับสถานที่ด้วยเช่นกัน

**น้ำและมหาสมุทร**
ในเวอร์ชัน 5.0 (กุมภาพันธ์ พ.ศ. 2552)  ผู้ใช้สามารถดูพื้นที่ภายใต้มหาสมุทรแบบ 3 มิติ โดยข้อมูลที่ได้ นำมาจาก นักวิทยาศาสตร์ชั้นนำ และ นักมหาสมุทรศาสตร์ ในปัจจุบันพื้นที่ใต้มหาสมุทรที่มีความละเอียดสูงนั้นคิดเป็น ร้อยละ5ของพื้นน้ำทั้งหมด ซึ้งมีขนาดใหญ่กว่า ทวีปอเมริกาเหนือเสียอีก

**รุ่นต่างๆ และ พัฒนาการ**

**พัฒนาการ**
พัฒนาการและช่วงเวลา- Keyhole Earthviewer 1.0 – 11- Keyhole Earthviewer 1.3 – 1- Keyhole Earthviewer 1.7 – 02- Keyhole LT 1.7.1 – 26- Keyhole NV 1.7.2 – 16- Keyhole 2.2 – 19- Google Earth 3.0 – 28- Google Earth 4.0 – 11- Google Earth 4.1 – 29- Google Earth 4.2 – 23- Google Earth 4.3 – 15- Google Earth 5.0 – 5- Google Earth 5.1 – 18- Google Earth 5.2 – 1- Google Earth 6.0 – 29- Google Earth 6.1 – 21- Google Earth 6.2 – 11- Google Earth 7.0 – 27 (Android and iOS platform only)- Google Earth 7.0 – 18 (Desktop)- Google Earth 7.1 - 6 (Android platform only)- Google Earth 7.1 - 26 (Desktop and iOS platform only)- Google Earth 8.0 - 24 (Android platform only)

**กูเกิล เอิร์ธ พลัส**
กูเกิ้ล เอิร์ธพลัส (Google Earth Plus) ได้เพิ่มความสามารถในการทำงานร่วมกับ GPS โดยได้รับการสนับสนุนโดยตรงจาก Gamin และ Magellan ซึ้มเป็นค่ายยักษ์ใหญ่ในธุรกิจ GPS 
กูเกิล เอิร์ธ พลัส ถูกยกเลิก เดือนธันวาคม ปี 2551 และรวบรวมความสามารถของ กูเกิล เอร์ธพลัส ไว้ในกูเกิล เอิร์ธ เวอร์ชันฟรี รุ่น4.0.2416

**กูเกิล เอิร์ธ โปร**
กูเกิล เอิร์ธโปร (Google Earth Pro) ต้องจ่ายเงินในราคา 399 ดอลลาร์สหรัฐ ต่อปี กูเกิลเอิร์ธโปร เป็นเวอร์ชันที่มุ่งเน้นให้มีความสามรถมากว่า กูเกิลเอิร์ธพลัส เช่น- สามารถวัดหาค่าของ รัศมี พื้นที่ และ ความสูง แบบสามมิติได้- สามารถบันทึกวิดีโอได้- พิมพ์ภาพแบบคุณภาพสูงสำหรับนำเสนองาน- สามารถดึงข้อมูล GIS ได้

**กูเกิล เอิร์ธ เอนเตอร์ไพรส์**
กูเกิล เอิร์ธ เอนเตอร์ไพรส์ (Google Earth Enterprise) เป็นรุ่นที่ได้รับการออกแบบสำหรับการออกแบบใช้งานให้เหมาะกับองค์กรที่มีธุรกิจที่สามารถจะใช้ประโยชน์จากตัวโปรแกรมได้อย่างสมบูรณ์ยิ่งขึ้น

**เวอร์ชัน แอนดรอยด์**
ในเวอร์ชัน แอนดรอยด์ ได้มีการเปิดตัวครั้งแรก เมื่อ วันจันทร์ ที่ 22 กุมภาพันธ์ 2553

**เวอร์ชัน ไอโอเอส**
สำหรับเวอร์ชันของ iOS ที่สามรถใช้ได้ ทั้งบน iPhone iPodtouch iPad iPadmini ได้มีการเปิดตัว วันที่ 27 ตุลาคม 2551

**เวอร์ชัน รถยนต์**
เวอร์ชันรถยนต์ของ กูเกิล เอิร์ธ ให้บริการในปี 2010 โดยติดตั้งในรถยนต์  ออดี้ เอ8 (Audi A8)

**กูเกิล เอิร์ธ ปลั๊ก-อิน**
Google Earth API เป็นรุ่นเบต้าของบริการฟรีสำหรับเว็บไซต์ต่างๆ เพื่อเป็นPlug-in และ JavaScript API ที่ช่วยให้สามารถวาง Google Earth ในหน้าเว็บนั้นๆได้ API ยังช่วยให้การใช้งานที่มีความซับซ้อนอย่างเช่นแผนที่ 3 มิติได้อีกด้วย และแผนที่ 3 มิติ
ของ Google Earth Plug-in พร้อมใช้งานแล้วสำหรับเว็บเบราว์เซอร์และระบบปฏิบัติการต่อไปนี้:
Microsoft Windows (2000, XP, Vista, และ 7)- Google Chrome 1.0 +- Internet Explorer 6.0 +- Firefox 2.0 +- Flock 1.0 +
แอปเปิ้ล Mac OS X 10.4 และสูงกว่า (Intel และ PowerPC)- Safari 3.1 +- Firefox 3.0 +
ในปัจจุบันปลั๊กอินสามารถสนับสนุนความสามารถที่มากขึ้ของ กูเกิล เอิร์ธ ได้ดังต่อไปนี้:- แสดงภูมิประเทศ- ถนน- สิ่งปลูกสร้าง- พรมแดน- แสดง อาคาร 3 มิติ

**อ้างอิง**
  กูเกิล เอิร์ธรุ่นต่างๆ

**ดูเพิ่ม**
 กูเกิล- พอยท์เอเชียดอตคอม (PointAsia.com) โปรแกรมภาพถ่ายดาวเทียมโดยคนไทย

**แหล่งข้อมูลอื่น**
  เว็บไซต์กูเกิล เอิร์ธ-  วิดีโออธิบาย กูเกิล เอิร์ธคืออะไร date=2008-02-06  จาก ศูนย์กลางความรู้แห่งชาติ-  ไทยกูเกิล เอิร์ธดอตคอม date=2006-04-27  เว็บไซต์แผนที่กูเกิล เอิร์ธไทย
หมวดหมู่:การรับรู้จากระยะไกล
หมวดหมู่:กูเกิล
หมวดหมู่:ซอฟต์แวร์
หมวดหมู่:ซอฟต์แวร์บนแมคโอเอสเท็น
หมวดหมู่:ซอฟต์แวร์บนลินุกซ์
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส